6/4 €, alle 18-vuotiaat maksutta, Museokortti ja kulttuuriedut
Bita Razavi: The Dogs Days Will Be Over Soon
Elämme ajassa, jossa tekoäly haastaa inhimillisen ajattelun ja päätöksenteon – jopa luovuuden. Algoritmit voivat tietää meistä enemmän, kuin me itse. Teknologian kehitys huolestuttaa monia ja herättää mielikuvia Terminaattori-elokuvien kaltaisesta tuomionpäivän skenaariosta. Näyttelyn näkökulma tähän kaikkeen on sen sijaan romanttisempi. Razavin teokset keskittyvät limittyvien fyysisten ja digitaalisten kokemusten rajapintoihin, keinotekoisten ja todellisten tilojen välille. Esillä on sarja valokuvia, jotka muistuttavat klassisia maisemamaalauksia koristeellisissa kehyksissä. Todellisuudessa ne ovat ruutukaappauksia videopeleistä: kauniita, tietokoneen luomia kuvia. Esillä oleva videoteos tutkii samaa kuvastoa impressionistisemmasta näkökulmasta. Hylätystä pelieleketroniikasta ja kasveista tehdyt veistokset vievät orgaanisen ja digitaalisen suhteen pidemmälle. Bita Razavi (b.1983, Tehran) on taiteilija, joka asuu ja työskentelee Helsingissä ja Viron maaseudulla. Taiteilijan työskentely keskittyy erilaisten jokapäiväisten tilanteiden havainnointiin ja reflektioon. Erityisesti häntä kiinnostaa, mihin nämä tilanteet perustuvat tai pohjaavat minäkin hetkenä. Razavin töitä on ollut esillä mm. Tehranin nykytaiteen museossa, Suomen valokuvataiteen museossa, Helsingin Design museossa, Cité International des Arts:issa, Pariisi ja Fotografisk Centerissa, Kööpenhamina. Razavi edustaa Viroa 59. Venetsian biennaalissa yhdessä taiteilija Kristina Normanin kanssa.
Bita Razavin yksityisnäyttely Vintillä tutkii tekoälyä, ihmisen ajattelua ja fyysisiä ja digitaalisia kokemuksia.
Kesäkuvataiteilija 2021 Riikka Gröndahl kuvasi kesä-heinäkuun ajan vapaaehtoisista hiljaisia videomuotokuvia. Niistä koostettu videoteos tallennetaan Seinäjoen museoiden arkistoon ja esitetään 80 vuoden päästä tuleville sukupolville aikalaiskuvana meidän ajastamme. Sitä ennen teos esitetään Seinäjoen taidehallissa. Näytös järjestetään 11.-14.8. pedatila Itikassa (2. kerros) Taidehallin aukioloaikoina, ke-pe klo 11-19 ja la klo 11-15. Näytös on maksuton.
Kesäkuvataiteilijan videoteos kesän aikana kuvatuista hiljaisista videomuotokuvista.
Taidenäyttely Aino Ristimäki: "Näin meitä johdetaan" Ylistaron kirjastossa
Aino Ristimäen "Näin meitä johdetaan" -taidenäyttely on ekspressiivistä taidetta ajankohtaisista ja paikallisista aiheista sekä tunnistettavista ihmisistä. Näyttelyyn voi tutustua Ylistaron kirjastossa ma-to klo 12-19 ja pe klo 10-17.
Näyttelyyn voi tutustua kirjaston aukioloaikoina
[{"name":"Rock-Camp-Keskustori-Seinäjoki (1).jpg","url":"https://dsre702v2imo2.cloudfront.net/event-images/2qy79ks4nkude_Rock-Camp-Keskustori-Seinäjoki (1).jpg"}]
Tervetuloa kuuntelemaan Rock Camp nuoria, ja Alexander Kuoppalan kitaraklinikkaa. Esiintymässä mm. Juho Ranta-Maunus, Iikka Syynimaa, Soundwave Explosion. Vierailevana artistina Henrikki https://www.facebook.com/events/4100921120034753/?ref=newsfeed
Rock Camp nuoret esiintyvät, Alexander Kuoppalan (Ex Bodom) kitaraklinikka
Rohkeasti senioriksi -kurssi Kuortaneella
Tule mukaan Rohkeasti eläkkeelle -kurssille ke 8.9.2021 klo 9.30–15:00. Kurssi järjestetään Kuortaneen Urheiluopistolla. Tervetuloa Rohkeasti senioriksi -kurssille keskiviikkona 8.9.2021 kello 9:30–15:30. Yksipäiväinen kurssi järjestetään Kuortaneen Urheiluopiston luentosalit 2-3:ssa. Osoite on Opistotie 1, 63100 Kuortane. Huolehdimme tarkasti terveysturvallisen tapahtuman järjestämisestä Opetus- ja kulttuuriministeriön sekä THL:n ohjeiden mukaisesti. Lisäksi olemme laatineet omat turvallisuusohjeemme, jotka lähetetään kurssille hyväksytyille osallistujille noin viikko ennen kurssia. Tarjoamme kurssiosallistujille kasvomaskit ja käsidesiä. Tapahtumiin otetaan alle puolet käytössä olevasta tilakapasiteetista, jotta riittävien turvavälien pitäminen on kurssin aikana aina mahdollista. Suosittelemme vahvasti, että osallistujat ovat rokottautuneet koronaa vastaan tai ovat sairastaneet koronaviruksen alle puolen vuoden sisällä (väliaikainen immuniteetti). Tulethan tapahtumaamme vain terveenä. Tilaan otetaan poikkeuksellisesti enintään 30 kurssiosallistujaa, joten paikkoja on rajallinen määrä. Ennakkoilmoittautuminen on pakollinen, mutta ilmoittautumisen voi perua vielä kurssipäivänäkin. Kurssi on lähtökohtaisesti tarkoitettu erityisesti juuri eläkkeelle jäämässä oleville sekä jokin aika sitten eläköityneille henkilöille. Osallistuja voi olla osallistunut keväällä 2021 Rohkeasti eläkkeelle -etäkurssille Pohjanmaan alueella. Kurssilla syvennytään eläkkeelle siirtymisen jälkeen lisääntyvän vapaa-ajan hyödyntämiseen. Kurssilla käsitellään seuraavia aiheita asiantuntijapuhujien kautta: 8.9.2021 -Aloitussanat ja esittelykierros (urheiluopiston kouluttaja ja liikunnanopettaja Annu Ridanpää-Taittonen ja Rohkeasti seniori -hanketyöntekijä) -Hyvinvointi ja vapaa-aika eläkkeellä (Urheiluopiston puhuja) -Liikunta eläkkeellä, esimerkkinä Lavis (urheiluopiston kouluttaja ja liikunnanopettaja Annu Ridanpää-Taittonen) -lounas -Yhteisöllisyys voimavarana (senioriaktiivi, turvallisuusalan asiantuntija Margit Sasi) tauko -Kilpaurheilu-uran jäädessä taakse, muutoksen kokeminen (rehtori Tapio Korjus) -Senioritoiminta ja sen mahdollisuudet (senioriaktiivi Tarja Åkerman) -Loppusanat (Rohkeasti seniori -hanketyöntekijä) Kurssi on yksipäiväinen, maksuton ja siihen osallistuville tarjotaan lounas urheiluopistolla. Matkakuluista kurssin järjestämispaikalle kukin osallistuja vastaa itse. Hyväksytystä kurssi-ilmoittautumisesta tulee vahvistus lomakkeella annettuun sähköpostiosoitteeseen.
Rohkeasti seniori -hanke / Kansallinen senioriliitto ry
Tule mukaan Rohkeasti eläkkeelle -kurssille ke 8.9.2021 klo 9.30–15:00. Kurssi järjestetään Kuortaneen Urheiluopistolla.
Keskustorilla järjestetään vilttikirppispäivä 15.8. klo 12-15! Paikalla nostattamassa tunnelmaa myös DJ Heli Mikkonen ja Kaisa Lähdesmäki. Ohjeita myyjille: 1. Vilttikirppiksen myyntipaikat ovat maksuttomia, eikä niitä voi varata etukäteen. 2. Myyjä huolehtii, että myyntipaikka ja sen ympäristö on siisti ja turvallinen. 3. Ajoneuvoja ei saa pysäköidä torille. Pelastustiet on jätettävä vapaaksi. Tervetuloa kirppikselle!
Seinäjoen Keskustorilla järjestetään vilttikirppiksiä 25.7. ja 15.8.!
Elokuun illassa soi kesän tuoksuja ja tunnelmia. Händelin teoksessa Flammende Rose lumoudutaan puutarhojen kuningattaren, liekehtivän ruusun kauneudesta. Tuttuja kotimaisia säveltäjänimiä ovat Merikanto ja Melartin yksinlauluineen. Ranskalaisia sävyjä konserttiin tuo Saint-Saëns, jonka sarjasta Eläinten karnevaali kuullaan rakastettu Joutsen, nyt huiluesityksenä. Urkusooloina soivat J.S.Bachin juhlallinen preludi C-duuri BWV 547 sekä Manchesterissä toiminut urkurin Norman Cockerin (1889 -1953) Tuubasävelmä/Tuba Tune. Leena Kosola suoritti Sibelius-Akatemian solistisella osastolla yksinlaulun diplomitutkinnon Tellervo Pajamiehen johdolla erinomaisin arvosanoin 1982, ensikonsertti Sibelius-Akatemian konserttisarjassa 1983. Timo Mustakallio-voitto 1980, 3.sija Lappeenrannan yksinlaulukilpailussa 1981. Jatko-opintoja sekä oopperakiinnityksiä 1980-luvulla Deutsche Oper am Rheinissa (Düsseldorf-Duisburg) sekä Dortmundin oopperassa. Ooppera- tehtäviä mm. Savonlinnan Oopperajuhlilla, Tampereen Oopperassa sekä Seinäjoen oopperayhdistyksen produktioissa. Solisti- ja konserttiesiintymisiä useissa eri kokoonpanoissa kotimaan lisäksi mm. Ruotsissa, Eestissä ja Unkarissa. Toiminut vuodesta 1986 alkaen Etelä-Pohjanmaan musiikkiopiston yksinlaulun vastaavana opettajana. Luottamustehtäviä mm. Etelä-Pohjanmaan musiikkiopiston opettajat, EMO ry:ssä sekä OAJ:n Seinäjoen paikallisyhdistyksessä. Maria Besis valmistui huilunsoiton opettajaksi Keski-Pohjan- maan ammattikorkeakoulun musiikin ja taiteen yksiköstä jouluna 2005. Opintojen jälkeen hän on suorittanut huilunsoiton A-tutkinnon täysin arvosanoin Metropoliassa Helsingissä. Nykyään Maria toimii huilunsoiton opettajana Etelä-Pohjanmaan ja Lapuan musiikkiopistoissa sekä musisoi freelancerina säännöllisesti erilaisissa kokoonpanoissa ja orkestereissa kuten Keski-Pohjanmaan kamariorkesteri sekä Seinäjoen kaupunginorkesteri sekä toimii tapahtumajärjestäjänä omissa tapahtumissaan.? Maarja Korts on toiminut vuodesta 2020 alkaen Kurikan seurakunnan Jalasjärven kappeliseurakunnan kanttorin virassa. Suomessa hän on työskennellyt kanttorina mm. Seinäjoen, Tornion, Rovaniemen ja Kemijärven seurakunnissa. Maarja on opiskellut kirkkomusiikkia ja urkujensoittoa Tallinnassa Georg Otsin musiikkikoulussa (1995-1999) sekä Viron Musiikkiakatemiassa (1999-2004). Vuosina 2006-2008 hän täydensi opintojaan Lyypekin Musiikkikorkeakoulussa. 2019 valmistui musiikin maisteriksi Sibelius-Akatemian Kuopion yksiköstä, pääaineena kirkkomusiikki ja syventymiskohteena urut (A-tutkinto).
Kurikan seurakunta, Jalasjärven kappeliseurakunta
Leena Kosola, sopraano Maria Besis, huilu Maarja Korts, urut ja piano. Klassista laulu- ja soitinmusiikkia Händelistä Merikantoon.
Etelä-Pohjanmaan EU-tietokeskuksen uutta kautta juhlistetaan Framilla perjantaina 20.8. klo 12 alkaen. Luvassa on EU-tietoa sekä teemaan sopivaa kulttuuriohjelmaa. Tarjolla on kahvia sekä pientä makeaa. Tapahtumaan on vapaa pääsy. Tapahtuman musiikkiesiintyjäksi saapuu paikallinen harmonikansoittaja Jonna Pirttijoki-Helanen. Myös Euroopan komission Suomen-edustusto vierailee tapahtumassa. Tapahtuman lopuksi järjestettävässä bingossa on mahdollisuus voittaa EU:n ruokamerkkituotteilla täytettyjä ruokakasseja. Ohjelma: • 12.00 Tapahtuman avaus • 12.30 Musiikkia • 12.45 EU-komission Suomen-edustuston tervehdys • 13.15 Musiikkia • 13.30 EU-bingo Tervetuloa! Tapahtuma pidetään Frami C:n piha-alueella alueella (säävaraus). Osoite: Kampusranta 9, 60320 Seinäjoki. Seuraamme alueen koronatilannetta, ja tilanteesta riippuen tapahtuma voidaan joutua siirtämään/perumaan. Tiedotamme mahdollisista muutoksista lähempänä tapahtumaa.
EU-tietokeskuksen järjestämä pop-up-tilaisuus Seinäjoen Framin piha-alueella. Tarjolla EU-tietoa, kahvia ja pullaa!
Rautaa & Tervaa -tapahtuma Kurikan museolla 20.-21.8.2021
Tervetuloa tutustumaan mm. raudan- ja tervan poltoon (masuunin ja tervanpolton valmistelut perjantaina ja näytökset lauantaina), pärehöyläykseen, punamultamaalin tekoprosessiin, kivikerhon toimintaan ja korukivien hiontaa. Perheen pienimille mukavaa tekemistä mm. aarrejahti. Museo avoinna tapahtuman ajan! Perjantaina Kropsukahvila avoinna klo 14.00-18.30 Lauantaina maukas keittolounas klo 11.00-15.00. Lisukkeet: leipä, tuorekurkku, juusto, kotikalja, maito, vesi, mehu). Jälkiruoaksi kahvit pienellä makealla.
Kurikka-Seuran ja Lakeuden Kivikerhon järjestämässä tapahtumassa mm. työnäytöksiä, tervanpolttoa, raudan polttoa sekä lapsiperheille monipuolista tekemistä.
Lappajärven hautausmaaopastuksen aikana tutustutaan Lappajärven kirkon ja hautausmaan historiaan, muistomerkkeihin ja kuullaan tarinoita hautausmaalle haudattujen henkilöiden elämästä. Kokoontuminen kirkon pääovelle. Sadesäällä opastusta ei järjestetä. Oppaana Tuija Ahola. Tapahtuma on osa Taide- ja kulttuurikeskus Onnintupa-hankkeen toimintaa. Hanke on saanut Leader-rahoitusta Aisapari ry:ltä.
Taide- ja kulttuurikeskus Onnintupa/Kulttuuriyhdistys Karikko ry
Hautausmaaopastus Lappajärven seurakunnan hautausmaalla
{"fi":"Paikkavaraukset onnintupa.karikko@gmail.com tai 041 3149357","sv":"","en":""}
JazzAcc 4tet on tekemässä debyytti-EP:tä, joka ilmestyy loppukesällä. Onnintuvan keikka on levynjulkaisukiertueen ensimmäinen konsertti. Levyllä on muun muassa kaksi lappajärveläissyntyisen Antti Purolan Arto Mellerin runoihin säveltämää kappaletta näyttämöteoksesta Elävien Kirjoissa - Haikuja lakeuden yllä. JazzAcc kvartetin kulmakivinä ovat improvisaatio, äänimaisemat, vahvat melodiat ja mukaansa tempaavat rytmit. Haitari, efektoitu kitara, kontrabasso ja rummut luovat kokoonpanolle persoonallisen saundin, johon tukeutuen yhtye tarjoilee elämyksen täynnä rajoja ylittävää iloittelua. Ohjelmistossa yhdistyvät omat, jazzsävytteiset sovitukset suomalaisista sävellyksistä, yhtyeen jäsenten omat kappaleet sekä jazzstandardit. Tämän veikeän kokoonpanon esityksestä on kuultavissa niin kaupungin vilske kuin maaseudun rauhakin leikkisine rytmeineen ja puhuttelevine melodioineen. JazzAcc 4tetin kokoonpano on Antti Purola (haitari), Martin Söderbacka (kitara), Eevalotta Matikainen (kontrabasso) ja Valter Söderbacka (rummut). Tapahtumaan ei ole pääsymaksua, mutta paikkavaraukset vaaditaan koronan vuoksi. Varaukset sähköpostiin onnintupa.karikko@gmail.com tai 041 3149357. Sään salliessa tapahtuma on Onnintuvan pihamaalla. Tapahtuma on osa Taide- ja kulttuurikeskus Onnintupa-hankkeen toimintaa. Hanke on saanut Leader-rahoitusta Aisapari ry:ltä.
Taide- ja kulttuurikeskus Onnintupa -hanke/Kulttuuriyhdistys Karikko ry
JazzAcc 4tetin levynjulkaisukiertueen ensimmäinen konsertti Onnintuvalla.
Kauhajoen päivän juhlapuhujana on Heikki Rantala, laulu Clarissa Grönstrand ja lisäksi Tarja Lindqvistin kokoama valokuvaesitys Harjankylän virkeästä elämästä. Päivä aloitetaan jumalanpalveluksella Kauhajoen kirkossa. Päivää vietetään vuosittain Kauhajoen taistelun 10.8.1808 vuosipäivänä tai lähimpänä pyhäpäivänä.
Kauhajoen päivän juhla järjestetään Harjankylässä Laitasaaren majalla.
Näyttelyssä on mukana yksi taulu, jolle näyttelyssä kävijät voivat ehdottaa nimeä. Taiteilija valitsee ehdotuksista mieluisimman ja palkitsee voittajan. Markku Kanervisto asustaa nykyisin Multialla ja luonnehtii itseään abstraktiksi harrastaja taiteilijaksi. Alajärven kaupunginkirjastoon saapuneille asiakkaille näytteillä olevat teokset antavat elämyksen väri- kylläisyydellään, missä värit loistavat eri suuntiin valon osuessa teoksiin. Jo lapsesta saakka olen piirtänyt pääsääntöisesti lyijykynäpiirustuksia noin 14-vuotiaaksi ja sen jälkeen satunnaisesti.
Markku Kanerviston näyttely Elämän pyörteissä Alajärven kaupunginkirjastossa 2.8. - 31.08. 2021
Seinäjoen Tangomarkkinat järjestää yhteistyössä Seinäjoen kaupungin, yritysten ja yrittäjien kanssa Meidän Tangot -kaupunkitapahtuman Seinäjoen ydinkeskustassa 4.-7.8.2021. Tapahtuman aikana ydinkeskustassa kuullaan paljon livemusiikkia, aina tangosta pop-musiikkiin. Lisäksi tapahtuma tarjoaa oheisohjelmaa lapsille, tanssiesityksiä, markkinamyyjiä ja yritysten promopisteitä – tietysti paikallisten toimijoiden tarjoamaa hyvää ruokaa ja juomaa unohtamatta! Tapahtuman tarkoituksena on käynnistää toimiva ja pitkäkestoinen yhteistyö Seinäjoen Tangomarkkinoiden ja keskustan toimijoiden kesken. Lisäksi tapahtumalla halutaan elävöittää Seinäjoen kaupunkikeskustaa, ja tarjota ihmisille iloa ja riemua vaikeiden aikojen jälkeen. Tutustu Meidän Tangot -tapahtuman ohjelmaan tästä linkistä. Käy tsekkaamassa myös Meidän Tangot -tapahtumakartta osoitteessa www.citynomadi.com/tangot tai lataa maksuton Nomadi-sovellus ja hae "meidän tangot". Tangotunnelmaan voit virittäytyä lataamalla Tangomarkkinat -sovelluksen Google Playstä. Sovelluksesta löytyy lisättynä todellisuutena kruunut, joilla voit kruunata itsesi tangokuninkaalliseksi! Jaa ottamasi kruunajaiskuvat somessa @tangomarkkinat. Sovelluksesta löytyy myös laaja kattaus tangohistoriaa. Kartta sekä Tangomarkkinat -sovellus ovat osa Into Seinäjoen Test it -tapahtumista buustia bisnekseen -hanketta, jota rahoitetaan Euroopan aluekehitysrahastosta.
Tapahtumapaikkoina toimivat Seinäjoen Keskustori, Kauppatori sekä Torikeskus.
"Lasia, posliinia, emalia ja messinkiä" -näyttely Nurmon kirjastossa.
Nurmolaisen keräilijän "Lasia, posliinia, emalia ja messinkiä" -näyttely Nurmon kirjastossa.
Laura Uusi-Kokkilan akryyli- ja kynäruiskumaalauksia -näyttely Nurmon kirjastossa.
[{"name":"Suppailun lajikokeilu 19.8.2021 juliste.pdf","url":"https://dsre702v2imo2.cloudfront.net/event-images/am6t5q9krqh6um3_Suppailun lajikokeilu 19.8.2021 juliste.pdf"}]
Suomenselän Samoilijat järjestää suppailun lajikokeilun Honkiniemen leirikeskuksessa torstaina 19.8. klo 18–20. Suppailu (Stand Up Paddling) on suuren suosion saavuttanut vesiurheilulaji, jossa liikutaan vesillä sup-laudan päällä meloen. Helposti lähestyttävä laji antaa uuden perspektiivin luontoon. Suppailla voit leppoisasti maisemia ihaillen tai ottaa suppailun tehokkaasti kuntoharjoittelun kannalta ja haastaa itsesi. Lajikokeilun ohjaajana toimii Markku Autio. Kokoontuminen Honkiniemen leirikeskuksen rannassa (Honkiniementie 150, 63700 Ähtäri) klo 18. Lajikokeiluun sisältyy opastus, sup-lauta, mela ja veneilyliivit. Varusteiksi tarvitset mukaan suppailuun ja säähän sopivat vaatteet, uimapuvun, pyyheen ja juotavaa. Huomioithan että vaatteet saattavat suppaillessa kastua ja laudalta voi myös horjahtaa veteen. Suppailun lajikokeilu on kaikille avoin ja maksuton eikä siihen tarvitse ilmoittautua. Tiedustelut puh. 044 787 8334 / Markku. Noudatamme viranomaisten ohjeita toiminnassamme. Tulethan paikalle terveenä! Tervetuloa!
Koko perheen iloinen tapahtuma Piirillä lauantaina 7.8. klo 12–16
Koko perheen iloinen tapahtuma Piirillä lauantaina 7.8. klo 12–16. Piirin portit avautuvat jälleen runsaan ohjelmatarjonnan kera lauantaina 7.8. klo 12. Klo 13.00 Tanssiesitys Piirin kesälavalla: Studio Murros ja Glow (Ilmainen) Klo 14.00 Heinähattu, Vilttitossu ja Littoisten riiviö -lastennäytelmä Piirin kesälavalla (Maksullinen 14€/10 €) Avoinna klo 12–16: Sairaalamuseo Piha-alueella voit opetella tekemään ruokopillin! Lempikakku Kahvila palvelee. Voit osallistua arvontaan ja koristella itsellesi oman kuppikakun. Go-Rento Myymälä avoinna. Voit tutustua syyskauden kurssitarjontaan. Studio Murros ja Esittävän taiteen koulu Glow Avoimissa ovissa esitellään syksyn kurssitarjontaa. Arvontaa ja tarjouksia päivän aikana. Teatteri Hysteria Tervetuloa tutustumaan syyskauden tarjontaan. Lipputarjouksia syksyn ohjelmistoon. Seurala Tule tutustumaan uudistuneeseen juhlatilaan. Tila on vuokrattavissa erilaisiin tapahtumiin ja juhliin. G-moodi Myymälä Hallintolan kellarikerroksessa Piirin sairaalan kirkko Verstaan yläkerta Tule tutustumaan esimerkiksi Perheenkasvu-yritykseen, joka tarjoaa raskausajan sekä vauva- ja taaperoajan tukea ja ohjausta. Voit tutustua Piirin historiaan sairaalamuseon ja Piirin muistelutaulujen avulla. Alueella liikkuu oppaita, jotka neuvovat mihin kannattaa seuraavaksi suunnata. Voit ihastella myös graffititaidetta pian purettavassa Keskuspesulassa. Tervetuloa koko perheen tapahtumaan Piirille! HUOM! Spelien 50-vuotisjuhlavuoden aloituskonsertti ja Puolustusvoimien varusmiessoittokunnan konsertti sunnuntaina 8.8. klo 14-15.30 Piirin kesälavalla.
Piirin portit jälleen avoinna lauantaina 7.8. klo 12. Tule tutustumaan alueen historiaan ja nykypäivään.
Liput 5€, alle 12v. ilmaiseksi. Lipunmyynti messualueella, suosittelemme varaamaan tasarahan.
Tule kokemaan ainutlaatuinen messupäivä Soiniin la 7.8.2021 klo 10-18. Luvassa paljon mielenkiintoista erähenkistä ohjelmaa sekä kymmenittäin metsästys-, kalastus- ja retkeilyaiheisia messuosastoja sekä herkullista ruokaa. Lue lisää: visitsoini.fi/eramessut
Messut luonto- ja eräteemalla Soinissa elokuun alussa
Toritorstaina 29.7. Keskustorilla päästään nauttimaan elävästä musiikista, kun lavalle nousee Palautelaatikko, 1Tipe ja Soundwave Explosion! Tervetuloa rokkaamaan torille! Aikataulu: 17.00 Palautelaatikko 18.00 1Tipe 19.15 Soundwave Explosion Toritorstaita mahdollistamassa: Seinäjoen kaupunki, Into Seinäjoki, Kauppaseinäjoki, Seipark Oy, I-Mediat Oy, OmaSP, sekä Seinäjoen Osuuspankki.
Selmu ry:n Toritorstait tuovat Seinäjoen Keskustorille viikottaista ohjelmaa eri teemoilla koko kesän ajan!